Nuwe robotpak kan verlamdes help loop – praag.co.za
17:44:54 'n Japannese professor het robotpakke (klere) vir verlamde mense ontwerp wat hulle help om weer te loop deur hulle volgende beweging te
bespeur en hulle spiere te laat beweeg.
Josjijoeki Sankai, 'n professor aan die Tsukuba-universiteit naby Tokio sê dit het tyd geword dat dié tegnologie aan die wêreld beskikbaar gestel word. Die naam van Sankai se maatskappy wat die robotpakke vervaardig, is Cyberdyne, dieselfde as die wetenskapfiksiekantoor in die Terminator-films.
Maar daar is geen gevaar dat Arnold Schwarzenegger se karakter dit sal kom opblaas nie. Sankai het by die Cyberdyne-kantoor gesê hy glo die tegnologie is slegs bruikbaar as dit vir mense werk. Hy weier enige militêre gebruik vir sy robotpakke. Cyberdyne het dié week reeds begin om 500 eenhede van die battery-aangedrewe robotpakke aan hospitale en rehabilitasiesentrums te verhuur om verlamde mense te help.
Sankai het videomateriaal gewys waar 'n man wat in sy onderlyf verlam is, loop en staan terwyl hy die robotledemate aanhet. Die robotpakke – wat Hybrid Assistive Limbs (HAL) genoem word – bespeur natuurlike elektriese strome wat oor die oppervlakte van die vel trek en spierbeweging vooruitloop. HAL wat 11 kilogram weeg, beweeg dan die spier outomaties op die wyse wat die persoon bedoel het.
'n Prototipe van HAL stel die draer in staat om 45 kilogram te dra selfs al voel dit net soos 'n paar kilo's. Takashj Hama van 'n konstruksiefirma wat in Cyberdyne belê het, sê hulle kyk na die toekomstige gebruik van robotpakke op konstruksieterreine waar werkers swaar materiaal moet dra.
печь каменка длялобановский александр биография
Skrywer Dan RoodtGepubliseer op 8 Oktober 2008 Kategorieë WetenskapSleutelwoord Nuwe robotpak kan verlamdes help loop, Tegnologie, Wetenskap